《赋雪堂用千松老人韵寄能仁大彻法师》
明代·守仁

雪屋高开似玉堂，下看尘世沸如汤。临皋步屧人堪画，剡曲回舟兴亦狂。

华散翠微朝讲歇，诗成白战午茶香。冰床翻忆先宗事，一滴醍醐莫谩尝。

作者简介：明僧。浙江富阳人，字一初，号梦观。发迹于四川延宁寺。后住持灵隐寺。洪武十五年被征，授僧录司右讲经，升任右普世。能诗。有《梦观集》。